**Consiliului de administrație al ANRE**

**NOTĂ DE ARGUMENTARE**

**la proiectul Metodologiei de calculare, aprobare și aplicare a tarifelor reglementate pentru serviciul de transport al energiei electrice**

|  |
| --- |
| 1. ***Denumirea autorului și, după caz, a participanților la elaborarea proiectului*** |
| Agenția Națională pentru Reglementare în Energetică, DEER, SR |
| 1. ***Condițiile ce au impus elaborarea proiectului de act normativ și finalitățile urmărite*** |
| În conformitate cu prevederile art. 7,alin. (2), lit. a) din Legea nr. 107/2016 cu privire la energia electrică, tarifele la serviciul de transport al energiei electrice se calculează și se aprobă de Agenție, conform unei metodologii prestabilite, elaborate și aprobate de ANRE.  Prevederile Metodologiei date se aplică în relațiile dintre operatorul sistemului de transport și utilizatorii sistemului de transport, cărora li se prestează serviciul de transport al energiei electrice.  De remarcat, că intervenția propusă nu este una nouă, tarifele pentru serviciu de transport al energiei electrice fiind anterior determinate și aprobate în baza metodologiei aprobate prin Hotărârea Consiliului de Administrație al ANRE nr. 486 din 13.12.2017. Metodologia în cauză a fost aprobată pentru o perioadă de 5 ani din data intrării în vigoare a acestea.  În contextul celor expuse, având în vedere expirarea termenului de valabilitate a Metodologiei aprobate în anul 2017, precum și respectarea prevederilor Legii cu privire la energia electrică, apare necesitatea elaborării și aprobării unei noi Metodologii privind calcularea, aprobarea și aplicarea tarifelor reglementate pentru serviciul de transport al energiei electrice, care ar fi aplicată pe parcurs. |
| 1. ***Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene*** |
| Neaplicabil |
| 1. ***Principalele prevederi ale proiectului și evidențierea elementelor noi***   Ținând cont de exigențele Legii cu privire la energia electrică, Metodologia va stabili:  - principiile și metoda de calculare, examinare și aprobare a costurilor de bază și a tarifelor reglementate pentru serviciul de transport al energiei electrice;  - costurile de bază se calculează de către operatorul sistemului de transport și se prezintă Agenției pentru examinare și aprobare;  - costurile de bază aprobate de Agenție sunt valabile pe o perioadă de reglementare de 5 ani consecutivi, inclusiv se utilizează la determinarea tarifelor pentru serviciul de transport al energiei electrice în primul an a perioadei de reglementare de 5 ani;  - pentru anii 2,3, 4, 5 a perioadei de reglementare de cinci ani costurile de bază se actualizează conform prevederilor din Metodologie.  - operatorul sistemului de transport depune la Agenție cererea pentru aprobarea costurilor de bază/tarifelor reglementate, iar Agenția examinează cererile prezentate și, după caz, solicită de la operatorul sistemului de transport informații suplimentare și explicații care justifică cererea prezentată;  - ulterior Agenția aprobă hotărârea cu privire la costurile de bază/tariful reglementat și le publică în Monitorul oficial al Republicii Moldova.  - Metodologia, prevede, de asemenea, modalitatea de actualizare extraordinară a tarifului în cazul în care parametrii care au fost luați în considerare la calcularea tarifului conduc la devieri tarifare mai mari decât 5 % de la cheltuielile inițiale totale reglementate luate în calcule la stabilirea tarifului. |
|  |
| 1. ***Fundamentarea economico - financiară*** |
| Existenta unei noi Metodologii de calculare, aprobare și aplicare a tarifelor pentru serviciul de transport a energiei electrice nu va afecta negativ activitatea întreprinderilor din sector, întrucât acestea vor avea posibilitatea să-și acopere costurile suportate prin intermediul tarifelor și prețurilor reglementate de Agenție |
| 1. ***Modul de încorporare a actului în cadrul normativ în vigoare*** |
| Temeiul juridic pentru elaborarea unei noi Metodologii este stabilit în prevederile art. 7,alin.(2), lit. a) din Legea nr. 107/2016 cu privire la energia electrică care menționează faptul, că tarifele la serviciul de transport al energiei electrice se calculează și se aprobă de Agenție, conform unei metodologii prestabilite, elaborate și aprobate de ANRE.  Concomitent, conform prevederilor art. 87 din Legea cu privire la energia electrică, Metodologia calculării și aplicării tarifelor reglementate trebuie să contribuie la aprovizionarea cu energie electrică, în mod continuu și fiabil, a consumatorilor finali, cu respectarea parametrilor de calitate și a indicatorilor de calitate stabiliți, funcționarea eficientă și asigurarea viabilității financiare a întreprinderilor electroenergetice în baza costurilor justificate  și strict necesare pentru desfășurarea activităților reglementate cu cheltuieli minime și cu utilizarea eficientă a obiectelor sistemului electroenergetic. |
| 1. ***Avizarea și consultarea publică a proiectului*** |
| Referitor la oportunitatea aprobării de către ANRE a proiectului noii Metodologii de calculare, aprobare și aplicare a tarifelor pentru serviciul de transport a energiei electrice, Agenția a demarat procesul de consultare cu părțile interesate, plasând pe pagina web oficială, www.anre.md, la rubrica Transparența decizională/Proiecte supuse consultării publice proiectul Metodologiei împreună cu Analiza Preliminară a Impactului de Reglementare, astfel încât orice persoană interesată să aibă posibilitatea de a accesa documentele respective și de a prezenta propuneri și obiecții pe marginea lor, inclusiv prin poșta electronică, la adresa electronica indicată în anunț.  Toate obiecțiile și propunerile expediate în adresa Agenției au fost examinate și luate în considerare la îmbunătățirea proiectului Metodologiei. Rezultatul examinării avizelor părților interesate a fost inclus în Sinteza propunerilor și obiecțiilor la proiect, care este plasat pe pagina oficială a Agenției la rubrica Transparență decizională/Proiecte supuse consultării publice.  Au fost organizate ședințe de lucru cu părțile interesate în cadrul cărora au fost evaluate comentariile/propunerile la proiectul Metodologiei, astfel fiind îmbunătățit conținutul actului normativ . |
| 1. ***Constatările expertizei anticorupție*** |
| Aviz nr. EDA23/8988 din 22.08.2023 (fiind luate în considerare recomandările Centrului Național Anticorupție) |
| 1. ***Constatările expertizei de compatibilitate*** |
| Neaplicabil |
| 1. ***Constatările expertizei juridice*** |
| Aviz nr.04/02-8196 din 14.09.2013 din partea Ministerului Justiției al R. Moldova  (au fost luate în considerare obiecțiile Ministerului Justiției) |
| 1. ***Constatările altor expertize*** |
| Aviz pozitiv din partea Grupului de lucrul al Comisiei de stat pentru reglementarea activității de întreprinzător din 08.08.2023 |